IMISLab/GreekWikipedia huggingface dataset:
Τζάκσον Πορόσο

Ο Τζάκσον Γκάμπριελ Πορόσο Βερνάσα (ισπανικά: Jackson Gabriel Porozo Vernaza) (γενν. 4 Αυγούστου 2000) είναι επαγγελματίας ποδοσφαιριστής από τον Ισημερινό, ο οποίος αγωνίζεται ως κεντρικός αμυντικός για τον Ολυμπιακό, με δανεισμό από την Τρουά.

 Γεννημένος στο Σαν Λορένσο, ο Πορόσο ξεκίνησε την καριέρα του με τη Λίγκα Ντεπορτίβα Ουνιβερσιτάρια ντε Κίτο. Στη συνέχεια εκπροσώπησε τις Σαντίνο, Μάντα και Ιντεπεντιέντε ντελ Βάλε πριν επιστρέψει στη Μάντα το 2016 Ο Πορόσο έκανε το επαγγελματικό ντεμπούτο του το 2017, στη 2η Κατηγορία του Ισημερινού. Σκόραρε το πρώτο του γκολ στις 22 Απριλίου του ίδιου έτους, σημειώνοντας το μοναδικό γκολ της ομάδας του σε μια εκτός έδρας ήττα με 3–1 εναντίον της Κολόν. Ο Πορόσο ολοκλήρωσε την πρώτη του σεζόν με ένα γκολ σε 16 συμμετοχές και είχε επίσης μια δοκιμή στην Παλμέιρας τον Δεκέμβριο του 2017. Στις 23 Μαρτίου 2018, μόλις ο Πορόσο συμφώνησε σε συμβόλαιο με τη Σάντος, αρχικά ανατέθηκε στην ομάδα Κ-20 της Σάντος. Μετά απο προβλήματα με το συμβόλαιό του, εντάχθηκε στον σύλλογο τον Αύγουστο, μετά τα 18α γενέθλιά του. Την 1η Οκτωβρίου 2020, ο Πορόσο ανακοινώθηκε από την Μποαβίστα συμφωνώντας σε πενταετές συμβόλαιο, με συνολικό 500.000 €. Η Σάντος έλαβε το 80% της αξίας και διατήρησε επίσης το 16% σε μελλοντική πώληση. Στις 24 Ιουνίου 2022, ο Πορόσο υπέγραψε πενταετές συμβόλαιο με την Τρουά. Στις 2 Αυγούστου 2023, ο Πορόσο ανακοινώθηκε από τον Ολυμπιακό με μορφή δανεισμού. Στις 14 Φεβρουαρίου 2017, ο Πορόσο κλήθηκε στην Εθνική Ισημερινού Κ17 για το Πρωτάθλημα Νότιας Αμερικής Κ17, όντας βασικός κατά τη διάρκεια τη; διοργάνωσης και σημειώνοντας ένα γκολ εναντίον της Ουρουγουάης στις 26 Φεβρουαρίου. Στις 2 Ιανουαρίου 2019, συμπεριλήφθηκε 23 μελή ομάδα Κ20 ετών για το Πρωτάθλημα Νότιας Αμερικής Κ20 του 2019.Ο Πορόσο ήταν βασικός κατά τη διάρκεια της διοργάνωσης, καθώς συμπεριλήφθηκε στην Κορυφαία Ενδεκάδα της Διοργάνωσης, καθώς η ομάδα του στέφθηκε πρωταθλήτρια. Στις 12 Μαρτίου 2019, κλήθηκε στην Εθνική Ισημερινού ανδρών για φιλικά με τις Ηνωμένες Πολιτείες και την Ονδούρα.Ο Πορόσο έκανε το επίσημο ντεμπούτο του στις 10 Σεπτεμβρίου 2019, μπαίνοντας ως αλλαγή για τον Φέλιξ Τόρες στη νίκη με 3–0 εναντίον της Βολιβίας στην Κουένκα. Ισημερινός Κ20 Πρωτάθλημα Νότιας Αμερικής Κ20: 2019 Καλύτερη Ενδεκάδα Πρωταθλήματος Νότιας Αμερικής Κ20: 2019
Εκδόσεις IANOS

Οι εκδόσεις IANOS ιδρύθηκαν το 1984 στη Θεσσαλονίκη και αποτελούν κομμάτι των βιβλιοπωλείων IANOS. Εκδίδει βιβλία σχετικά με θέματα λογοτεχνία, μουσική, μελέτες, τέχνη, βιογραφία, αρχιτεκτονική κ.ά. Μεταξύ άλλων, έχουν εκδώσει βιβλία των: Ντίνος Χριστιανόπουλος, Χρήστος Γιανναράς, Μίκης Θεοδωράκης, Γιώργος Γραμματικάκης, Μανώλης Ρασούλης, Ζυράννα Ζατέλη, Γιάννης Ξανθούλης, Σώτη Τριανταφύλλου, Θωμάς Κοροβίνης, Λεωνίδας Ζησιάδης, Περικλής Σφυρίδης, Διονύσης Σαββόπουλος, Λευτέρης Παπαδόπουλος, Ανδρέας Ρουμελιώτης, Κλεάνθης Γρίβας, Στέφανος Τσιτσόπουλος, Νίκος Πορτοκάλογλου και άλλων.

 Από την εκδοτική δραστηριότητα, Μπαμπά... Μια κανονική ημέρα του Αντώνη Δούμα-Κανάκη, Μια ζαχαρένια συνταγή της Φωτεινής Κωνσταντοπούλου, από τις δράσεις και τις εκδηλώσεις προσφοράς: Ο ΙΑΝΟS για την Κιβωτό του Κόσμου και το Παιδικό Χωριό στο Φίλυρο, που διοργανώθηκαν αυτά τα χρόνια, την δενδροφύτευση 2000 δέντρων στη Θεσσαλονίκη, προσφέρθηκαν μέχρι σήμερα 61.341€ στο Ορφανοτροφείο Άγιος Στυλιανός, στην Ύπατη Αρμοστεία του ΟΗΕ για τους Πρόσφυγες, στην Κιβωτό του Κόσμου και στο Παιδικό Χωριό στο Φίλυρο Θεσσαλονίκης. Στις 13 Δεκεμβρίου του 2010, στελέχη της αλυσίδας διοργάνωσαν μια εκδήλωση για τον σύλλογο Η Καρδια του Παιδιού. Τα τελευταία τρία χρόνια, έχουν γίνει δωρεές σε σχολεία, βιβλιοθήκες κ.α. που αγγίζουν τις 250.000€. Επίσημη ιστοσελίδα Τα γελαστά πρόσωπα του Ιανού, 15.11.07 Συνέντευξη με τον Ν.Καρατζά - Ιανός σημαίνει φως, 11.11.09 25 χρόνια δεμένος με τον πολιτισμό, 20.11.09 Ο Ιανός στις κορυφαίες εταιρικές επωνυμίες στην Ελλάδα, 29.2.12
Ricardo

Η Ricardo είναι μια Ευρωπαϊκή Πλατφόρμα δημοπρασιών και θυγατρική εταιρία της Νοτιοαφρικανικής πολυεθνικής Naspers. Δίπλα στο eBay είναι μια από τις δυο μεγάλες εταιρίες με πλατφόρμες δημοπρασιών στην Ευρώπη και διεθνώς.

 Η Ricardo AG ιδρύθηκε στη Γερμανία στις 21 Ιουλίου του 1998 και δραστηριοποιήθηκε και σε άλλες Ευρωπαϊκές χώρες, όπως την Ελβετία και την Αυστρία. Μέχρι το 2000 έκδωσε μετοχές στο Χρηματιστήριο Φρανκφούρτης. Όταν η Αμερικανική Ebay απλώθηκε στην Ευρώπη, πλέον η ricardo είχε έναν ισχυρότερο ανταγωνιστή και έχασε την πρωτιά στην γερμανική αγορά. Η ricardo πουλήθηκε στην εγγλέζικη QXL (η σημερινή Tradus), η οποία πουλήθηκε στην πολυεθνική Naspers. Ο νέος ιδιοκτήτης ήταν πλέον σε θέση να ανταγωνιστεί την Ebay και αγόρασε πολλές ανταγωνιστικές εταιρίες, όπως την πολωνική Allegro. Στην Γερμανική αγορά όμως δεν κατάφερε πια να κερδίσει την πρώτη θέση και αποσύρθηκε το 2003. Στην Ελλάδα ήρθε το 2008/2009 με την ricardo Internet Hellas. Για την συμμετοχή απαιτείται δημιουργία ενός λογαριασμού που είναι δωρεάν. Για την πώληση απαιτείται και μια ταχυδρομική πιστοποίηση. Το ricardo.gr σταμάτησε να λειτουργεί από τις 5 Μαΐου 2014. ricardo.gr
Ελένη της Μόσχας

Η Ελένη Ιβανόβνα, ρωσ. Елена Ивановна (19 Μαΐου 1476 - 20 Ιανουαρίου 1513) από τον Οίκο των Ρουρικιδών ήταν κόρη του μεγάλου πρίγκιπα της Μόσχας και με τον γάμο της έγινε βασίλισσα της Πολωνίας & μεγάλη δούκισσα της Λιθουανίας.

 Ήταν η πρώτη κόρη του Ιβάν Γ΄ μεγάλου πρίγκιπα τη Μόσχας και της (Ζωής) Σοφίας Παλαιολογίνας, κόρης του Θωμά δεσπότη του Μωρέως. Παντρεύτηκε το 1495 τον Αλέξανδρο των Γιαγκιελλόνων βασιλιά της Πολωνίας. Δεν απέκτησαν απογόνους. Duczmal, Małgorzata (2012). Jogailaičiai (in Lithuanian). Translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6. Kiaupa, Zigmantas; Kiaupienė, Jūratė; Kunevičius, Albinas (2000) [1995]. The History of Lithuania Before 1795 (English ed.). Vilnius: Lithuanian Institute of History. ISBN 9986-810-13-2. Norkus, Zenonas (2009). "Kada senoji Lietuvos valstybė tapo imperija ir nustojo ja būti? Atsakymas į lietuvišką klausimą, naudojantis estišku metodu" (PDF). Lietuvos istorijos studijos (in Lithuanian). 23. ISSN 1392-0448. Archived from the original (PDF) on 2011-09-27.
Λουκάς Πατσούλας

Ο Λουκάς Πατσούλας (γενν. στις 10 Μαΐου 1966) είναι Έλληνας παγοδρόμος ταχύτητας, ο πρώτος Έλληνας παγοδρόμος στα χρονικά που έλαβε μέρος σε παγκόσμιο πρωτάθλημα παγοδρομίας ταχύτητας, το Φεβρουάριο του 1989.

 Γεννήθηκε το 1966. Την περίοδο που αγωνιζόταν ζούσε στο Ρότερνταμ της Ολλανδίας. Αγωνίστηκε στα τέλη της δεκαετίας του ' 80 στα 500μ, 1000μ, 1.500μ και στα 5 χλμ. Στις 11 Φεβρουαρίου 1989 εκπροσώπησε το Σωματείο Ελλήνων Παγοδρόμων (έπειτα από έγκριση της Ελληνικής Ομοσπονδίας Παγοδρομίας) και στην πρώτη εμφάνιση Έλληνα αθλητή σε παγκόσμιο πρωτάθλημα παγοδρομιών ταχύτητας πέτυχε χρόνο 10.15,11 στο Όσλο.
Σημαία του Τσαντ

Η σημαία του Τσαντ είναι τρίχρωμη με κάθετες λωρίδες των εξής χρωμάτων (από αριστερά προς τα δεξιά): μπλε, κίτρινου και κόκκινου. Η σημαία αυτή συνδυάζει τα χρώματα της γαλλικής σημαίας με τα παναφρικανικά χρώματα.

 Η σημαία του Τσαντ έχει τα ίδια χρώματα με αυτή της Ρουμανίας. Ωστόσο, ειδικοί υποστηρίζουν ότι το μπλε χρώμα στη σημαία του Τσαντ είναι πιο σκούρο από τη σημαία της Ρουμανίας. Είναι επίσης παρόμοια και με τη σημαία της Μολδαβίας και της Ανδόρρας, αυτές όμως έχουν τα εθνόσημά τους στο κέντρο. Σημαίες του Κόσμου:Τσαντ
Βουλευτικές εκλογές Κολομβίας 2022

Στις 13 Μαρτίου 2022 διεξήχθησαν βουλευτικές εκλογές στην Κολομβία, για να εκλεγούν τα 108 μέλη της Γερουσίας και τα 188 μέλη της Βουλής των Αντιπροσώπων. Στις 29 Μαΐου 2022 θα διεξαχθούν οι προεδρικές εκλογές, για να εκλεγούν ο Πρόεδρος και ο Αντιπρόεδρος.

 Σύμφωνα με το Σύνταγμα της Κολομβίας, οι γερουσιαστές και οι βουλευτές εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία.Η Γερουσία αποτελείται από 108 μέλη: 100 μέλη εκλέγονται με αναλογική εκπροσώπηση από μία ενιαία εκλογική περιφέρεια που καλύπτει όλην την επικράτεια. Το εκλογικό όριο είναι 3% και η κατανομή των εδρών γίνεται με μέθοδο Ντ'Οντ. 2 μέλη εκλέγονται από τις μειονότητες ιθαγενών 5 έδρες προορίζονται για το κόμμα Κομούνες (πολιτικός εκπρόσωπος των ΕΕΔΚ), όπως ορίζει η ειρηνευτική συνθήκη για μέχρι το 2026. 1 έδρα προορίζεται για τον υποψήφιο ο οποίος θα έρθει δεύτερος στις Κολομβιανές προεδρικές εκλογές 2022Η Βουλή των Αντιπροσώπων αποτελείται από 188 μέλη: 162 μέλη εκλέγονται με αναλογική εκπροσώπηση από πολυεδρικές εκλογικές περιφέρειες. Το εκλογικό όριο είναι 3% και η κατανομή των εδρών γίνεται με μέθοδο Ντ'Οντ. 1 μέλος εκλέγεται από τις μειονότητες ιθαγενών, 2 μέλη εκλέγονται από τους Αφροκολομβιανούς. Η έδρα που προορίζεται για τους Ραϊζάλ θα μείνει κενή. 16 έδρες προορίζονται για τα θύματα της Κολομβιανής σύγκρουσης. 5 έδρες προορίζονται για το κόμμα Κομούνες (πολιτικός εκπρόσωπος των ΕΕΔΚ), όπως ορίζει η ειρηνευτική συνθήκη για μέχρι το 2026. 1 έδρα προορίζεται για τον συνυποψήφιο του υποψήφιου που θα έρθει δεύτερος στις Κολομβιανές προεδρικές εκλογές 2022
Προεφηβεία

Προεφηβεία (αγγλ. preadolescence) είναι η ηλικιακή περίοδος κατά την οποία το άτομο οδηγείται σταδιακά από την παιδική ηλικία στην εφηβική. Αν και κάθε άνθρωπος είναι διαφορετικός, συνήθως η προεφηβεία ξεκινάει στα 10 έτη και η λήξη της σηματοδοτείται με την είσοδο του ατόμου στην εφηβεία (15 έτη) η 14μισο Ενδεικτικά ηλικιακά στάδια: (αντιστοιχούν στον μέσο όρο των ανθρώπων και μεταβάλλονται συχνά) Βρεφική ηλικία (1 έτους)Νηπιακή ηλικία (2-3 ετών) Προσχολική ηλικία (3-5 ετών) Σχολική ηλικία (πρωτοβάθμια εκπαίδευση) (6-12 ετών) Προεφηβεία (10-12 έτη) Σχολική ηλικία (δευτεροβάθμια εκπαίδευση) (13-18 έτη) Εφηβεία (14-18 έτη) Ενηλικίωση (>18 έτη)

 Τα άτομα που διανύουν την περίοδο της προεφηβείας έχουν μια διαφορετική εικόνα του κόσμου από τα μικρότερα παιδιά. Συνήθως, βλέπουν τη ζωή από μια πιο ρεαλιστική και ώριμη οπτική γωνία και ενεργούν, πλέον, με βάση τη λογική. Η συγγραφέας Μάβις Κλάιν στο βιβλίο της "Ok parenting" χαρακτηρίζει την προεφηβεία ως: «το πιο λογικό στάδιο ανάπτυξης ... το παιδί είναι πολύ λιγότερο συναισθηματικό πλέον». Επιπλέον, διαθέτει μεγαλύτερη αντίληψη των πράξεών του, και συχνά συλλογίζεται το μέλλον του από μια λιγότερο εξιδανικευμένη και πιο λογικευμένη οπτική γωνία. Αυτό μπορεί να περιλαμβάνει πιο ρεαλιστικές προσδοκίες εργασίας. Λόγου χάριν: "Θέλω να γίνω μηχανικός όταν μεγαλώσω", σε αντίθεση με το "Θέλω να γίνω μάγος". Τα παιδιά προεφηβικής ηλικίας μπορούν να δουν τις ανθρώπινες σχέσεις με διαφορετικό τρόπο (π.χ. μπορούν πιο εύκολα να διακρίνουν μια ανήθικη ανθρώπινη πράξη). Παράλληλα, μπορεί να αρχίσουν να έρχονται σε επαφή με την πραγματική τους "ταυτότητα", και να έχουν αυξημένο το αίσθημα της ανεξαρτησίας. Πολλοί προέφηβοι συχνά θα αρχίσουν να αμφισβητούν τις οικογενειακές τους αξίες ζωή και επίσης να αρχίσουν να σχηματίζουν απόψεις πάνω σε θέματα όπως η πολιτική , η θρησκεία , η σεξουαλικότητα και οι ρόλοι των φύλων. Στην προεφηβεία αρχίζουμε να παρατηρούμε αλλαγές στις φιλίες των ατόμων. Σε αυτή την ηλικία οι φιλικές σχέσεις είναι, συνήθως, μεταξύ ατόμων του ίδιου φύλου. Τα παιδιά αυτής της ηλικίας αρχίζουν να καλλιεργούν την συναισθηματική τους νοημοσύνη και είναι ευαίσθητα με τα συναισθήματα των στενών τους φίλων. Αυτό το νέο είδος φιλίας αντικατοπτρίζει την αναδυόμενη ανάγκη των προεφήβων για διαπροσωπική επαφή με συνομιλήκους. Μελέτες έχουν επιβεβαιώσει οτι στην προεφηβική ηλικία οι φίλοι είναι πρόθυμοι να αποκαλύψουν και να συγκρίνουν τις προσωπικές τους απόψεις και τα βιώματά τους με εμπιστευτικότητα. Οι προέφηβοι εκτείθενται περισσότερο στην "ποπ κουλτούρα" από τα μικρότερα παιδιά και έχουν ενδιαφέροντα με βάση τις τάσεις του Διαδικτύου, τις τηλεοπτικές εκπομπές και τις ταινίες (όχι μόνο κινούμενα σχέδια), τη μόδα, την τεχνολογία, τη μουσική και τα κοινωνικά μέσα. Οι προέφηβοι προτιμούν γενικά συγκεκριμένες μάρκες επώνυμων ειδών, μια τάση η οποία πηγάζει από την ανάγκη τους να ανήκουν σε ένα κοινωνικό σύνολο, αν και η επιθυμία τους δεν είναι τόσο ισχυρή όσο αυτή των εφήβων.
Μον ντε λα Μαντλέν

Τα Μον ντε λα Μαντλέν (γαλλικά: Les monts de la Madeleine, ελληνικά: Τα όρη της Μαντλέν) είναι μια οροσειρά που βρίσκεται στο βόρειο τμήμα του Κεντρικού Ορεινού Όγκου (Μασίφ Σαντράλ) στη Γαλλία, η υψηλότερη κορυφή των οποίων είναι στο Πιέρ ντυ Ζουρ, σε υψόμετρο 1.164 μέτρων. Τα όρη κυριαρχούν στην πεδιάδα της Ροάν και σημειώνουν το όριο μεταξύ των νομών Αλλιέ και Λουάρ, στην περιοχή Ωβέρνη-Ρον-Αλπ. Ο ορεινός όγκος πήρε το όνομά του από το εκκλησάκι της Μαντλέν, που χτίστηκε κατά τον Μεσαίωνα.

 Τα Μον ντε λα Μαντλέν βρίσκονται στα βορειοδυτικά του νομού Λουάρ και στα νοτιοανατολικά του Αλλιέ.Συνορεύουν στα ανατολικά με την πεδιάδα της Ροάν, στα δυτικά με το Βουρβονικό όρος (με το οποίο μερικές φορές ταυτίζονται), βόρεια με την περιοχή Σαρολαί και νότια με τα όρη του Φορέζ. Το υψηλότερο σημείο του ορεινού όγκου βρίσκεται στο Πιέρ ντυ Ζουρ (1.164 μέτρα) στο νομό Αλλιέ, μια δασωμένη κορυφή που βρίσκεται στο δάσος της Ασίζ. Στις πλαγιές του βρίσκονται τα λιφτ του σκι και οι πίστες του χιονοδρομικού κέντρου Λα Λοζ ντε Γκαρντ, σε απόσταση 28 χιλιομέτρων από τη Ροάν. Πολλές άλλες κορυφές υπερβαίνουν επίσης τα 1.000 μέτρα σε υψόμετρο, στο νομό Αλλιέ το Ραι Νταντιέ (1.076 μέτρα) και λίγο πιο χαμηλά, το Πιέρ Σαρμπονιέρ (1.031 μέτρα). Στο νομό Λουάρ, το υψηλότερο σημείο των Μον ντε λα Μαντλέν είναι το Ροσέ ντε Ροσφόρ, με 1.075 μέτρα υψόμετρο. Η περιοχή είναι άμεσα προσβάσιμη από τον περιφερειακό δρόμο D51 και κυριαρχεί στην πεδιάδα της Ροάν. Μον ντε λα Μαντλέν (γαλλικά)
Λάντσχουτ

Το Λάντσχουτ (γερμ. Landshut) είναι πόλη στην νότιο-ανατολική Γερμανία. Είναι η πρωτεύουσα της διοικητικής περιοχής Κάτω Βαυαρία της Βαυαρίας. και είναι χτισμένη στον ποταμό Ίζαρ (Isar). Με πληθυσμό πάνω από 70.000 κατοίκους, το Λάντσχουτ είναι μεγαλύτερη πόλη της Κάτω Βαυαρίας και ακολουθεί το Στράουμπινγκ και το Πάσσαου καθώς επίσης είναι και η δεύτερη μεγαλύτερη πόλη της ανατολικής Βαυαρίας μετά από το Ρέγκενσμπουρκ. Λόγω των καλών υποδομών και της εγγυήτητας του με την μητροπολιτική περιοχή του Μονάχου (72 χιλιόμετρα) και του διεθνούς αεροδρομίου Φραντς Γιόζεφ Στράους έχει το χαμηλότερο ποσοστό ανεργίας της ανατολικής Βαυαρίας (4,2% τον Οκτώβριο του 2006), το οποίο είναι πολύ χαμηλότερο από το βαυαρικό μέσο όρο (5.8%).

 Η πόλη του Λάντσχουτ και Τράουζνιτς (Trausnitz) ιδρύθηκε το 1204 από τον Δούκα Λουδοβίκο Α΄. Ήδη το 1231 έγινε μια κατοικία του Οίκου Βίττελσμπαχ και το 1255 όταν χωρίστηκε το δουκάτο της Βαυαρίας σε δύο το Λάντσχουτ έγινε επίσης η πρωτεύουσα της Κάτω Βαυαρίας. Ο δούκας Ερρίκος Α΄. ήταν ο πρώτος των τριών διάσημων πλούσιων δουκών, οι οποίοι βασίλεψαν στη Βαυαρία-Λάντσχουτ στο 15ο αιώνα. Ο γάμος του δούκα Γεώργιο με την πολωνή πριγκήπισσα Γιαντβίγκα Γιαγκιελόν το 1475 γιορτάστηκε στο Λάντσχουτ με ένα από τα πιο θαυμάσια φεστιβάλ του Μεσαίωνα (αποκαλούμενο "Landshuter Hochzeit"). Μετά από το θάνατό του και έναν σύντομο πόλεμο της Κάτω Βαυαρίας το Λάντσχουτ επανασυνδέθηκε με τη Βαυαρία-Μόναχο. Ο Λουδοβίκος 10., δούκας της Βαυαρίας μετά από το ταξίδι του στην Ιταλία 1537-1543 έχτισε αναγεννησιακα ανάκτορα στο Λάντσχουτ. Ο φιλόσοφος Λούντβιχ Φόιερμπαχ, γιος νομικού, γεννήθηκε εδώ στις 28 Ιουλίου 1804. Το 1826 το πανεπιστήμιο μεταφέρθηκε από το Λάντσχουτ στο Μόναχο. Δεδομένο ότι το Λάντσχουτ είναι κοντά στο αερολιμένα του Μονάχου η πόλη έχει γίνει πόλος έλξης για επιχειρήσεις. http://www.landshut.de - Official website Street map from Mapquest or Google Aerial photograph from Microsoft Terraserver
Νίκιτσα Γέλαβιτς

Ο Νίκιτσα Γέλαβιτς (κροατικά:Nikica Jelavić) (7 Αυγούστου 1985) είναι ένας γεννημένος στην Ερζεγοβίνη Κροάτης ποδοσφαιριστής που αγωνίζεται στην επίθεση για την αγγλική Χάλ Σίτι και την Εθνική Κροατίας.

 Η ενασχόληση του Γέλαβιτς με το ποδόσφαιρο ξεκίνησε με την τοπική του ομάδα ΓΚΟΣΚ Γκάμπελα που ανήκει στην ομοσπονδία της Βοσνίας και στη συνέχεια πέρασε τα σύνορα και αγωνίστικε στη γειτονική ΝΚ Νερέτβα η οποία ανήκει στην Κροατία. Ξεκίνησε την επαγγελματική του καριέρα στο κροατικό πρωτάθλημα με τη Χάιντουκ Σπλίτ αλλά οι πολλοί τραυματισμοί του δεν του επέτρεψαν να διακριθεί και στο τέλος του 2007 έμεινε ελεύθερος για μεταγραφή. Μετακόμισε στο Βέλγιο και τη Ζούλτε Βάρεγκεμ το 2007 όπου σε 23 εμφανίσεις πέτυχε μόλις 3 γκολ. Έναν χρόνο αργότερα πήγε στη Ραπίντ Βιέννης όπου η καριέρα του άρχισε να έχει ανοδική πορεία. Την πρώτη σεζόν πέτυχε 7 γκολ σε 24 αγώνες ενώ τη δεύτερη σκόραρε 18 φορές στην αυστριακή Μπουντεσλίγκα και 4 στο Γιουρόπα Λίγκ. Οι καλές του εμφανίσεις του έφεραν και μια μεταγραφή στη Ρέιντζερς και τη Σκωτία το καλοκαίρι του 2010 για £4 εκατομμύρια. Στα δύο χρόνια του στη σκωτσέζικη Πρέμιερ Λιγκ σκόραρε 30 φορές σε 45 αγώνες, ενώ το γκολ του ενάντια στην Αμπερντίν την πρώτη του χρονιά ψηφίστηκε το καλύτερο της σεζόν. Στις αρχές του 2012 έκανε ένα νέο άλμα πηγαίνοντας στην αγγλική Πρέμιερ Λίγκ και την Έβερτον για £5 εκατομμύρια. Ξεκίνησε εντυπωσιακά την καριέρα του στο σύλλογο του Λίβερπουλ πετυχαίνοντας 11 γκολ μέχρι το τέλος της σεζόν και τερματίζοντας ως πρώτος σκορερ του συλλόγου αν και είχε παίξει τη μισή σεζόν. Η συνέχεια όμως δεν ήταν ανάλογη και τη δεύτερη σεζόν του και σταδιακά έγινε αναπληρωματικός. Ο ερχομός του Ρομέλο Λουκάκου με δανεισμό από την Τσέλσι μείωσε ακόμα περισσότερο τις συμμετοχές του Γέλαβιτς. Τον Ιανουάριο του 2014 πήρε μεταγραφή στη Χαλ Σίτι προκειμένου να παίξει περισσότερο και να διεκδικίσει μια θέση στην αποστολή της Κροατίας για το Παγκόσμιο Κύπελλο του 2014. Κατάφερε να σκοράρει τέσσερις φορές για το νέο του σύλλογο μέχρι το τέλος της σεζόν. Ο Γέλαβιτς έκανε το ντεμπούτο του με την εθνική Κροατίας σε φιλικό αγώνα ενάντια στο Κατάρ στις 8 Οκτωβρίου του 2009 και πέτυχε και το πρώτο του γκολ στα τελευταία λεπτά του αγώνα. Συμμετείχε στην αποστολή της Κροατίας για το Ευρωπαϊκό Πρωτάθλημα ποδοσφαίρου του 2012 και σκόραρε στη νίκη με 3-1 ενάντια στην Ιρλανδία. Δεν κατάφερε να σκοράρει στα επόμενα δύο παιχνίδια του ομίλου ενάντια στην Ιταλία και την Ισπανία και να εμποδίσει τον αποκλεισμό της Κροατίας. Αποτελεί μέρος της αποστολής της Κροατίας για το Παγκόσμιο Κύπελλο του 2014.
Ξιφασκία στους Θερινούς Ολυμπιακούς Αγώνες 1900 – Ξίφος μονομαχίας ερασιτεχνών και διδασκάλων

Το ξίφος μονομαχίας ερασιτεχνών και διδασκάλων ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες που διεξήχθησαν στις 15 Ιουνίου 1900, έλαβαν μέρος συνολικά οκτώ ξιφομάχοι ένας εξ αυτών ήταν Κουβανός και οι υπόλοιποι επτά ήταν όλοι Γάλλοι.

 Στο αγώνισμα ξιφασκίας ερασιτεχνών και διδασκάλων συμμετείχαν οι καλύτεροι ερασιτέχνες ξιφομάχοι εναντίον των καλύτερων διδασκάλων. Σε αυτό το ανοιχτό αγώνισμα προκρίθηκαν για να ανταγωνιστούν οι τέσσερις κορυφαίοι ξιφομάχοι στο καθένα από τα άλλα δύο αγωνίσματα ξίφους μονομαχίας. Το αγώνισμα αποτελούνταν από ένα μόνο τουρνουά με αγώνες της μιας επαφής. Ο Γάλλος διδάσκαλος Άλμπερτ Ρόμπερτ Αγιά πήρε την πρώτη θέση πετυχαίνοντας 7 νίκες, στη δεύτερη θέση ακολούθησε ο Κουβανός ερασιτέχνης Ραμόν Φονστ με 6 νίκες και στην τρίτη ο Γάλλος ερασιτέχνης Λεόν Σε με 4 νίκες. International Olympic Committee medal winners database. De Wael, Herman. Herman's Full Olympians: Fencing 1900. Sky Net. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 7 Νοεμβρίου 2014. Mallon, Bill (1998). The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers. ISBN 0-7864-0378-0.
Windows XP Media Center Edition

Το Windows XP Media Center Edition (MCE) είναι μια έκδοση του λειτουργικού συστήματος Windows XP, το οποίο ήταν η πρώτη έκδοση των Windows που περιλάμβανε το Windows Media Center, το οποίο σχεδιάστηκε για να λειτουργεί ως κέντρο οικιακής ψυχαγωγίας. Η τελευταία έκδοση, το Windows XP Media Center Edition 2005, κυκλοφόρησε στις 12 Οκτωβρίου 2004. Μετά από αυτό, το Windows Media Center συμπεριλήφθηκε σε ορισμένες εκδόσεις μεταγενέστερων εκδόσεων των Windows προτού σταματήσει στα Windows 10.

 Τα Windows XP Media Center Edition είχε τις ακόλουθες εκδόσεις, όλες βασισμένες στα Windows XP Professional με όλες τις δυνατότητες ενεργοποιημένες, εκτός από την δυνατότητα ενοποίησης τομέων που απενεργοποιήθηκε στα Windows XP Media Center Edition 2005 και τις υπηρεσίες Terminal Services στην αρχική έκδοση. Μια έκδοση προεπισκόπησης του Windows XP Media Center Edition από το τμήμα eHome της Microsoft παρουσιάστηκε στο CES 2002, με τελική έκδοση που κυκλοφόρησε αργότερα εκείνο το έτος. Το Windows XP Media Center Edition (με την κωδική ονομασία "Freestyle") ήταν η αρχική έκδοση του Windows XP Media Center. Αναγγέλθηκε για πρώτη φορά στις 16 Ιουλίου 2002 και κυκλοφόρησε στις 3 Σεπτεμβρίου 2002, ενώ κυκλοφόρησε για πρώτη φορά στις 29 Οκτωβρίου 2002 στη Βόρεια Αμερική. Το Windows XP Media Center Edition 2004 (με την κωδική ονομασία "Harmony") κυκλοφόρησε στις 30 Σεπτεμβρίου 2003 και διατέθηκε ως αναβάθμιση στους κατόχους των αδειών των αρχικών εκδόσεων. Το Windows XP Media Center Edition 2005 (με την κωδική ονομασία "Symphony") κυκλοφόρησε στις 12 Οκτωβρίου 2004. Είναι η πρώτη έκδοση του MCE που διατίθεται στους κατασκευαστές συστημάτων που δεν είναι Tier 1. Μεταξύ άλλων, περιλαμβάνει υποστήριξη για συσκευές επέκτασης Media Center και υποστήριξη εγγραφής CD / DVD-Video. Το Update Rollup 2 για τα Windows XP Media Center Edition 2005 (με κωδικό όνομα "Emerald") διατέθηκε τον Οκτώβρη του 2005 για τα MCE 2005 (Symphony) και ήταν μια σημαντική ενημέρωση. Προσθέτει υποστήριξη για το Xbox 360 ως επέκταση κέντρου πολυμέσων, εκπομπές DVB-T και υποστήριξη για δύο κάρτες δέκτη ATSC. Η συγκεκριμένη έκδοση των Windows XP διατίθεται μόνο σε συγκεκριμένες γλώσσες (π.χ. Αγγλικά). Στα Ελληνικά δεν υπάρχει.
ΦΚ Μουγάν

Η ΦΚ Μουγάν (αζερικά: Muğan Futbol Klubu) επίσης Mughan ήταν μια ποδοσφαιρική ομάδα από το Αζερμπαϊτζάν, με βάση την πόλη Salyan. Η ομάδα συμμετείχε στο Πρωτάθλημα ποδοσφαίρου Αζερμπαϊτζάν για πρώτη φορά την περίοδο 2008-2009. Η ομάδα προβιβάστηκε μετά που η FK Masallı αποσύρθηκε από τη διοργάνωση την περίοδο 2008/09. Στις 31 Οκτωβρίου 2008, η FK NBC Salyan άλλαξε το όνομα της σε ΦΚ Μουγάν.

 Η ομάδα ιδρύθηκε το 2007 με το όνομα FK NBC Salyan. Συμμετείχε στη First Division, A Grupu. Τερμάτησε πρώτη στον όμιλο της κερδίζοντας το δικαίωμα να διεκδικήσει την άνοδο, αλλά ανεπιτυχώς. Ωστόσο, η FK Masallı αποσύρθηκε και η FK NBC Salyan πήρε τη θέση της στο Πρωτάθλημα ποδοσφαίρου Αζερμπαϊτζάν. Την περίοδο 2008/09, η FK NBC Salyan άλλαξε το όνομα της σε ΦΚ Μουγάν στις 31 Οκτωβρίου 2008. Ο πρώτος αγώνας τους ήταν με αντίπαλο την FK Qäbälä, όπου ηττήθηκε με 4-1. Η πρώτη τους νίκη ήρθε με αντίπαλο τη PFC Turan Tovuz την οποία κέρδισαν με 3-1. Τερμάτισε στη 12η θέση, παραμένοντας στην κατηγορία. Την περίοδο 2010-11 η ομάδα τερμάτισε στην 8η θέση του πίνκα αλλά λόγω προβλημάτων χορηγίας, δεν της επιτρέπει να συμμετάσχει την επόμενη σεζόν και αντικαταστάθηκε από την Simurq PFC.Το 2012, ο ιδιοκτήτης της ομάδας ανακοίνωσε ότι η ομάδα θα διαλυθεί και δεν θα συμμετάσχει στην Πρώτη κατηγορία Αζερμπαϊτζάν. Official website Προφίλ στη σελίδα PFL.AZ
Εμμανουήλ Ζαπάρτας

Ο Εμμανουήλ (Μανώλης) Ζαπάρτας (1925-2016) του Δημητρίου, ήταν Έλληνας πολιτικός , έμπορος και διευθυντικό στέλεχος εταιρειών. Υπηρέτησε ως βουλευτής Έβρου από το 1961 ως το 1967.

 Γεννήθηκε στο Διδυμότειχο στις 2 Αυγούστου του 1925. Πατέρας του ήταν ο Δημήτριος Ζαπάρτας, καπνέμπορος, πρώην δήμαρχος Διδυμοτείχου και στέλεχος του Κόμματος Φιλελευθέρων. Κατά την περίοδο της Κατοχής ανέπτυξε έντονη αντιστασιακή δράση . Αρχικά εργάστηκε ως υπάλληλος στην Αγροτική Τράπεζα και στην συνέχεια ασχολήθηκε με το εμπόριο στην πατρική επιχείριση καπνων. Μετά την επιβολή της στρατιωτικής δικτατορίας την 21η Απριλίου του 1967 εγκαταστάθηκε μόνιμα στην Αθήνα, όπου ανέλαβε ως Γενικός Διευθυντής στο Εργοστάσιο Παπάζογλου και στην συνέχεια ως Διευθυντής Προσωπικού, Πωλήσεων, Γενικός Διευθυντής και εκτελεστικό μέλος του Δ.Σ. της εταιρίας " Athenee - Αφοί Τσιτσόπουλοι " . Το 1950 ολοκληρώνοντας την σχεδόν τετράχρονη στρατιωτική του θητεία ανέλαβε διευθυντής του Γραφείου του υπουργού Εθνικής Άμυνας Φίλιππου Μανουηλίδη . Υπήρξε στέλεχος του Κόμματος Φιλελευθέρων αλλά και στενός συνεργάτης και φίλος του Γεωργίου Παπανδρέου. Πρωτοπολιτεύτηκε με το Κόμμα Φιλελευθέρων το 1956. Στις εκλογές του 1961 εξελέγη βουλευτής Έβρου με την Ένωση Κέντρου και επανεξελέγη το 1963 και τέλος το 1964 πρώτος στο νομό με 11.897 ψήφους. Ως βουλευτής συνέβαλε ενεργά σε έργα ανάδειξης της περιοχής του και ιδιαίτερα στην κατασκευή επαρχιακών δρόμων, στην αντιπλημμυρική προστασία του Διδυμοτείχου, στην επιλογή του Έβρου ως τόπου για την ίδρυση του εργοστασίου Ζαχάρεως, στην επιδότηση και δανειοδότηση της δρομολόγησης του πρώτου μικρού Φέρρυ - μποτ Σαμοθράκης - Αλεξανδρούπολης και σε πολλά άλλα. Μεταπολιτευτικά, πολιτεύτηκε ξανά στον Έβρο με την Ένωση Κέντρου - Νέες Δυνάμεις το 1974 και έλαβε 2.207 ψήφους αλλά δεν εξελέγη . Διετέλεσε ο πρώτος Γενικός Διευθυντής στα Καταστήματα Αφορολογήτων Ειδών (Duty Free Shops) όταν αυτά κρατικοποιήθηκαν από την κυβέρνηση του Κωνσταντίνου Καραμανλή (1978) και σύμβουλος Διοίκησης στην καπνοβιομηχανία " Αφοι Καρέλια " (1984). Διετέλεσε επίσης Γενικός Γραμματέας , Πρόεδρος και Επίτιμος Πρόεδρος της Ένωσης τέως Βουλευτών & Ευρωβουλευτών . Πέθανε σε ηλικία 91 ετών στο Νέο Ψυχικό, Αττικής στις 23 Απριλίου 2016.
Πανελλήνιο πρωτάθλημα στίβου ανδρών 1985

Το 71ο Πανελλήνιο πρωτάθλημα στίβου ανδρών 1985 διεξήχθη στο Ολυμπιακό Στάδιο Αθήνας, στην Καλογρέζα, από 5 ως 7 Ιουλίου, μαζί με το αντίστοιχο πανελλήνιο πρωτάθλημα στίβου γυναικών 1985.

 Υπήρξε μεγάλη συμμετοχή αθλητών (950) από 120 σωματεία, χωρίς φυσικά συμμετοχή των κυπριακών σωματείων οι αθλητές των οποίων μετείχαν μόνο εκτός συναγωνισμού. Το πρωτάθλημα μαραθωνίου διεξήχθη στις 25 Μαΐου στην Πάτρα ταυτόχρονα με το πρωτάθλημα μαραθωνίου γυναικών. Το πρωτάθλημα δεκάθλου διεξήχθη κατά το τριήμερο των αγώνων, ενώ τα 20.000μ βάδην έγιναν στο Μαρούσι στις 11 Ιουλίου. Τα αποτελέσματά τους υπολογίστηκαν στη βαθμολογία. Στη μάχη της βαθμολογίας έπειτα από συναρπαστική μάχη επικράτησε για δεύτερη συνεχόμενη χρονιά ο Ηρακλής Θεσσαλονίκης με μικρή διαφορά από τον Πανελλήνιο. * "Ματιές στα Σπορ", Ιανουάριος 1986. Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 247. GREEK CHAMPIONSHIPS. "Αθλητική Ηχώ", 6/7 ως 9/7/1985.
Πέτρος Φωκάς

Ο Πέτρος Φωκάς (γεν. ανάμεσα 925 - 930 / θαν. 977) ήταν ευνούχος Βυζαντινός στρατηγός. Πατέρας του ήταν ο Λέων Φωκάς ο Νεότερος και η μητέρα του άγνωστη ενώ ήταν ανιψιός του αυτοκράτορα Νικηφόρου Β' Φωκά και μακρινός συγγενής του αυτοκράτορα Ιωάννη Α' Τσιμισκή. Είχε άλλα τέσσερα αδέλφια, τον πατρίκιο Νικηφόρο Φωκά, την Σοφία Φώκαινα, τον Βάρδα Φωκά τον νεότερο, και τον Μανουήλ Φωκά.

 Το 969 ενώ η Αντιόχεια βρισκόταν υπό αραβική κυριαρχία, ο αυτοκράτορας Νικηφόρος Β' Φωκάς και ο στρατηγός Μιχαήλ Βούρτζης πολιορκούσαν την πόλη για πολλές μέρες μέχρι τη στιγμή που κατέφθασε ο Πέτρος Φωκάς με τα στρατεύματά του και άλωσε την πόλη. Ο Πέτρος Φωκάς υπήρξε σημαντικός στρατηγός τόσο στη Μάχη της Αρκαδιούπολης (970) όσο και γενικά στον Ρωσο-Βυζαντινό Πόλεμο. Μαζί με τον αυτοκράτορα Ιωάννη Α' Τσιμισκή και τον Βάρδα Σκληρό, μπήκαν στην Αρκαδιούπολη και μετά άλωσαν τη Μεγάλη Πρεσλάβα (σημ. Βέλικι Πρέσλαβ) και το Δορύστολο (σημ. Σιλίστρα της Βουλγαρίας). Ο Πέτρος Φωκάς στάθηκε, από τα πρώτα χρόνια της βασιλείας του Βασιλείου Β' του Βουλγαροκτόνου, στο πλευρό του νεαρού βασιλιά και αντιστάθηκε στον αποστάτη και επαναστάτη Βάρδα Σκληρό. Κέρδισε και έχασε πολλές μάχες ενώ στη Μάχη των Ραγεών σκοτώθηκε μαζί με τους περισσότερους Βυζαντινούς στρατηγούς της μάχης. Ο Πέτρος Φωκάς σκοτώθηκε με ένα ξίφος να διαπερνά και να τον αποκεφαλίζει την ώρα της μάχης. • Γκιστάβ Σλουμπερζέ, Αυτοκράτωρ Νικηφόρος Φωκάς και η Βυζαντινή Εποποιία, Α,Β τόμος, εκδ. Βεργίνα • Γκιστάβ Σλουμπερζέ, Αυτοκράτωρ Ιωάννης Τσιμισκής και η Βυζαντινή εποποιία, Α,Β τόμος, εκδ. Βεργίνα • Γκιστάβ Σλουμπερζέ, Η Βυζαντινή Εποποιία: Βασίλειος Β' ο Βουλγαροκτόνος, Α,Β τόμος, εκδ. Δημιουργία
Σίλαμαε

Η Σίλαμαε (εσθονικά: Sillamäe, ρωσικά: Силламяэ, γνωστή και με τον εκγερμανισμένο όνομά της: Sillamäggi ή Sillamägi) είναι πόλη στην κομητεία Ίντα-Βίρου στη βόρεια Εσθονία, στις νότιες ακτές του κόλπου της Φινλανδίας. Το 2010 είχε 16.183 κατοίκους. Η Σίλαμαε είναι κτισμένη στις εκβολές του ποταμού Σότκε. Το όνομα της πόλης στα εσθονικά σημαίνει «λόφος γέφυρα».

 Η παλαιότερη μνεία στην περιοχή του Σιλαμάγκι χρονολογείται από το 1502, όταν η περιοχή ήταν υπό την κατοχή του Λιβονικού Τάγματος. Το 1700 καταγράφηκαν η γέφυρα πάνω από τον Σότκε και ένας μύλος. Τον 19ο αιώνα, η Σίλαμαε εξελίχθηκε σε θέρετρο με πιο ήρεμη ατμόσφαιρα σε σχέση με τη γειτονικό πόλη Χούγκερμπουργκ. Ο Ρώσος φυσιολόγος Ιβάν Παβλόφ είχε εξοχικό στη Σίλαμαε, όπου παραθέριζε από το 1891 μέχρι το 1917. Άλλοι διάσημοι παραθεριστές που επέλεγαν τη Σίλαμαε ήταν ο ζωγράφος Κονσταντίν Μπάλμοντ (1905), ο φυσικός Πάουλ Έρενφεστ (1908-1912) και ο συνθέτης Πιοτρ Ίλιτς Τσαϊκόφσκι (1868).Τις δεκαετίες του 1920 και του 1930, η Σίλαμαε και οι περιβάλλουσες περιοχές γνώρισαν άνθηση λόγω της εξόρυξης πετρελαίου από σχιστόλιθο. Το 1927-1929, η σουηδική εταιρία Estländska Oljeskifferkonsortiet κατασκεύασε ένα εργοστάσιο επεξεργασίας και σταθμό παραγωγής ενέργειας κοντά στην έπαυλη Τουρσαμάε, στη δυτική πλευρά της Σίλαμαε. Το 1946-1948, το εργοστάσιο ανακατασκευάστηκε από τους Σοβιετικούς ώστε να μπορούν να εξάγουν οξείδιο του ουρανίου από τον αργιλιτικό πέτρωμα της περιοχής. Κατά τη διάρκεια αυτής της περιόδου, πολλοί φυλακισμένοι πολέμου χρησιμοποιήθηκαν για την κατασκευή και εξόρυξη στη Σίλαμαε. Η γραμμή εξαγωγής του ουρανίου αναπτύχθηκε σε συνεργασία με ένα κοντινό εργοστάσιο και παρήγαγε κυρίως 40% συμπυκνωμένο ουράνιο. Οι εξορύξεις συνέχισαν μέχρι το 1952 και στη συνέχεια στο εργοστάσιο γινόταν επεξεργασία πετρωμάτων ουρανίου από διάφορες περιοχές της κεντρικής Ασίας και του ανατολικού μπλοκ, όπως η Τσεχοσλοβακία, η Ανατολική Γερμανία, η Ουγγαρία, η Πολωνία και η Ρουμανία. Το 1970 άρχισε στο εργοστάσιο η επεξεργασία λοπαρίτη από τη χερσόνησο Κόλα, παράγοντας ταντάλιο και νιόβιο. Αργότερα λάμβανε χώρα εξαγωγή οξειδίων σπανίων γαιών. Το 1982 άρχισε στο εργοστάσιο η παραγωγή εμπλουτισμένου ουρανίου (2-4,4% 235U) στη μορφή διοξειδίου του ουρανίου. Η παραγωγή ουρανίου για τα πυρηνικά εργοστάσια της Σοβιετικής Ένωσης συνέχισε μέχρι το 1989. Από το 1950 μέχρι το 1989, το εργοστάσιο παρήγαγε 98.681 τόνους ουρανίου (κυρίως U3O8) και 1354,7 τόνους εμπλουτισμένου ουρανίου.Η Σίλαμαε απέκτησε επισήμως καθεστώς πόλης το 1957.
Λεοπόλδος δούκας της Βαυαρίας

Ο Λεοπόλδος ο γενναιόδωρος, γερμ. Luitpold I der Freigiebige (π. 1108 - 18 Οκτωβρίου 1141) από τον Οίκο των Μπάμπενμπεργκ ήταν δούκας της Βαυαρίας (1139-41) και ως Λεοπόλδος Δ΄, μαργράβος της Αυστρίας (1136-41).

 Ήταν ο πρωτότοκος γιος του Λεοπόλδου Γ΄, μαργράβου της Αυστρίας και της Αγνής των Σαλίων, κόρης του Ερρίκου Δ΄ της Γερμανίας. Στη διαμάχη των Χοενστάουφεν με τους Γουέλφους για τον θρόνο της Γερμανίας, έλαβε το μέρος του Κορράδου Γ΄ των Χοενστάουφεν, συγγενούς της μητέρας του, ο οποίος του έδωσε ως φέουδο τη Βαυαρία, που την πήρε από τον Ερρίκο Ι΄ των Γουέλφων. Κατάφερε να διατηρήσει τη θέση του εκεί χάρη στον αδελφό του Όθωνα, επίσκοπο τού Φράιζινγκ στη Βαυαρία. Το πιο σημαντικό μέτρο της σύντομης εξουσίας του ήταν η Ανταλλαγή του Μάουτερν: το 1137 παραχώρησε τον ναό του Αγ. Πέτρου της Βιέννης στον επίσκοπο του Πάσσαου και σε αντάλλαγμα έλαβε εκτεταμένες περιοχές εκτός των τειχών της πόλης (με την εξαίρεση γης όπου θα κτιζόταν ένας νέος ναός· ο καθεδρικός του Αγ. Στεφάνου). Απεβίωσε στο αββαείο τού Νιντεράλταϊχ στη Βαυαρία απροσδόκητα και τον διαδέχθηκε ο επόμενος αδελφός του Ερρίκος Β΄ ως δούκας της Αυστρίας. Νυμφεύτηκε το 1138 τη Μαρία των Πρεμυσλιδών, κόρη του Σομπιέσλαφ Α΄ δούκα της Βοημίας· δεν απέκτησαν απογόνους. Beller, Steven (2007). A Concise History of Austria. New York: Cambridge University Press. ISBN 978-0521478861. Brooke, Z. N. (1938). A History of Europe: From 911 to 1198. London: Methuen & Company Ltd. ISBN 978-1443740708. Dopsch, Heinz (1999). Österreichische Geschichte 1122-1278. Vienna: Ueberreuter. ISBN 3-8000-3973-7.
Αποτελεσματική μέθοδος

Στη λογική, τα μαθηματικά και την επιστήμη των υπολογιστών, ειδικά περαιτέρω θεωρία της λογικής και θεωρία υπολογισιμότητας, μια αποτελεσματική μέθοδος ή αποτελεσματική διαδικασία είναι μια διαδικασία για την επίλυση ενός προβλήματος από μια συγκεκριμένη κατηγορία. Μια αποτελεσματική μέθοδος μερικές φορές ονομάζεται επίσης μηχανική μέθοδος ή διαδικασία.

 Ο ορισμός της μίας αποτελεσματικής μεθόδου περιλαμβάνει περισσότερα από ότι η ίδια η μέθοδος. Προκειμένου μια μέθοδος να ονομάζεται αποτελεσματική, πρέπει να αντιμετωπίζεται με σεβασμό σε μία κλάση προβλημάτων. Εξαιτίας αυτού, η μέθοδος μπορεί να είναι αποτελεσματική ως προς μία κλάση προβλημάτων και αναποτελεσματική, με σεβασμό σε μια διαφορετική κλάση. Μια μέθοδος επίσημα ονομάζεται αποτελεσματική για μία κλάση προβλημάτων όταν πληροί τα εξής κριτήρια: Αποτελείται από ένα πεπερασμένο αριθμό με ακριβείς, πεπερασμένες οδηγίες. Όταν εφαρμόζεται σε ένα πρόβλημα από την κλάση: Πάντα τελειώνει (τερματίζει) μετά από ένα πεπερασμένο αριθμό βημάτων. Πάντα παράγει μια σωστή απάντηση. Στην αρχή, αυτό μπορεί να γίνει από έναν άνθρωπο, χωρίς βοηθήματα, εκτός από υλικά γραφής. Οι οδηγίες πρέπει μόνο να ακολουθούνται αυστηρά για να πετύχει. Με άλλα λόγια, δεν απαιτείται εφευρετικότητα για να πετύχει.Προαιρετικά, μπορεί να απαιτηθεί, επίσης, ότι η μέθοδος δεν θα επιστρέφει αποτέλεσμα όπως σαν να ήταν μια απάντηση όταν η μέθοδος εφαρμόζεται σε ένα πρόβλημα έξω από την κλάση. Προσθέτοντας αυτή την απαίτηση μειώνεται το σύνολο των κλάσεων για τις οποίες δεν είναι αποτελεσματική μέθοδος. Μια αποτελεσματική μέθοδος για τον υπολογισμό των τιμών της συνάρτησης είναι ένας αλγόριθμος. Συναρτήσεις για τις οποίες υπάρχει μερικές φορές μια αποτελεσματική μέθοδος ονομάζεται αποτελεσματικά υπολογίσιμη. Αρκετές ανεξάρτητες προσπάθειες για να δώσουν έναν επίσημο χαρακτηρισμό μίας αποτελεσματικής υπολογισιμότητας οδήγησαν σε μια ποικιλία προτεινόμενων ορισμών (γενική αναδρομή, μηχανές Turing, λ-λογισμός) που αργότερα φάνηκε να είναι ισοδύναμες. Η έννοια που συλλήφθηκε από αυτούς τους ορισμούς είναι γνωστή ως περιοδικότητα ή αποτελεσματική υπολογισιμότητα. Η Church-Turing διατριβή αναφέρει ότι οι δύο έννοιες συμπίπτουν, κάθε αριθμός-θεωρητική συνάρτηση που να είναι αποτελεσματικά υπολογίσιμη, μπορεί να υπολογιστεί ότι είναι αναδρομικά υπολογίσιμη. Καθώς αυτό δεν είναι μια μαθηματική δήλωση, δεν μπορεί να αποδειχθεί με μαθηματική απόδειξη. Αποφανσιμότητα (λογική) Πρόβλημα απόφασης Συναρτησιακό πρόβλημα Αποτελεσματικά συμπεράσματα στην θεωρία αριθμών Αναδρομικό σύνολο Αναποφάσιστο πρόβλημα S. C. Kleene (1967), Μαθηματική λογική. Ανατύπωση, Dover, 2002, ISBN 0-486-42533-9, pp. 233 επ. esp. σ. 231.
Κατάλογος μαχητικών αεροσκαφών

Το παρόν είναι κατάλογος πολεμικών αεροσκαφών που σχεδιάστηκαν με κύριο ρόλο την εναέρια μάχη. Συνεπώς δεν περιλαμάνονται τύποι αεροσκαφών που καλύπτουν άλλους ρόλους και δευτερευόντως έχουν δυνατότητες αέρος-αέρος. Περιλαμβάνονται μαχητικά τα οποία είναι επιχειρησιακά σήμερα, παλαιότερα επιχειρησιακά αεροσκάφη που έχουν πλέον αποσυρθεί καθώς και πρωτότυπα τα οποία έχουν πραγματοποιήσει πτήση. Δεν καταγράφονται αεροσκάφη τα οποία δεν κατασκευάστηκαν αλλά παρέμειναν στην φάση της σχεδίασης.

 Κατάλογος βομβαρδιστικών αεροσκαφών Κατάλογος αεροσκαφών εγγύς υποστήριξης J.M. Bruce (1995). «de Bruyère C.1 of 1917». Windsock International (Albatros Publications) 11 (5). Davilla, Dr. James J.· Soltan, Arthur M. (1997). French Aircraft of the First World War. Stratford CT: Flying Machines Press. ISBN 0-9637110-4-0. Grosz, Peter M. (1998). Dornier D.I. Windsock Mini Datafile. 12. Hertfordshire: Albatros Productions Ltd. ISBN 0-948414-92-8. Kowalski, Tomasz J. (2003). Nieuport 1-27. Lublin: Kagero. ISBN 83-89088-09-6. Mikesh, Robert C· Abe, Shorzoe (1990). Ιαπωνίαese Aircraft 1910-1941. London: Putnam Aeronatical Books. ISBN 1-55750-563-2.
Συμμετοχή της Γιουγκοσλαβίας στους Χειμερινούς Ολυμπιακούς Αγώνες 1924

Τέσσερις αθλητές από το Βασίλειο της Γιουγκοσλαβίας συμμετείχαν σε ένα άθλημα στους Χειμερινούς Ολυμπιακούς Αγώνες του 1924 στο Σαμονί της Γαλλίας. Σημαιοφόρος στην τελετή έναρξης ήταν ο σκιέρ Ντούσαν Ζινάγια. Η αποστολή δεν κατάφερε να κατακτήσει κάποιο μετάλλιο σε αυτούς τους Αγώνες.

 «Yugoslavia at the 1924 Winter Olympics». Olympedia.org. «Yugoslavia at the 1924 Chamonix Winter Games». Sports-reference.com. Αρχειοθετήθηκε από το πρωτότυπο στις 25 Οκτωβρίου 2012. Ανακτήθηκε στις 24 Σεπτεμβρίου 2021. (ed.) M. Avé, Comité Olympique Français. Les Jeux de la VIIIe Olympiade Paris 1924 - Rapport Officiel (PDF) (στα Γαλλικά). Paris: Librairie de France. «Chamonix 1924». Διεθνής Ολυμπιακή Επιτροπή. «1924 Winter Olympics». Olympedia.com.
Άλμπατρος

Τα άλμπατρος, της βιολογικής οικογένειας Diomedeidae, είναι μεγάλα θαλασσοπούλια που αποτελούν μαζί με τα procellariids, και τα storm-petrels, την τάξη Procellariiformes. Απαντώνται ευρέως στο Νότιο ημισφαίριο και στο Βόρειο Ειρηνικό. Αν και απουσιάζουν από τον Βόρειο Ατλαντικό, έχουν βρεθεί απολιθώματα που δείχνουν πως κάποτε ζούσαν και εκεί, και περιστασιακά εντοπίζονται κάποια περιπλανώμενα άλμπατρος.

 Τα άλμπατρος συμπεριλαμβάνονται στα μεγαλύτερα ιπτάμενα πουλιά, και το μεγάλο άλμπατρος (του γένους Diomedea) έχει το μεγαλύτερο εκπέτασμα φτερών από όλα τα σωζόμενα πουλιά. Συνήθως θεωρείται ότι τα άλμπατρος αποτελούνται από 4 γένη, αλλά δεν υπάρχει ομοφωνία σχετικά με τον αριθμό των ειδών. Τα άλμπατρος είναι ιδιαίτερα αποδοτικά στον αέρα, χρησιμοποιώντας τη δυναμική πτήση, και την πτήση με κλίση για να διανύσουν μεγάλες αποστάσεις με λίγη προσπάθεια. Τρέφονται με καλαμάρια, ψάρια και κριλ και τα οποία τρώνε είτε ως πτωματοφάγοι, είτε αρπάζοντάς τα από την επιφάνεια του νερού είτε βουτώντας. Είναι αποικιακά πουλιά, που φωλιάζουν τον περισσότερο καιρό σε απομονωμένα νησιά των ωκεανών, και συχνά διαφορετικά είδη φωλιάζουν μαζί. Οι δεσμοί μεταξύ των ζευγαριών στα άλμπατρος δημιουργούνται με «τελετές χορού», και διαρκούν για όλη τη ζωή του ζευγαριού. Μία περίοδος αναπαραγωγής μπορεί να διαρκέσει πάνω από ένα έτος από τη γέννηση των αυγών έως την ανατροφή. Σε κάθε αναπαραγωγική προσπάθεια γεννάται ένα αυγό. Η συμπεριφορική στάση και η ακολουθία της κατά τη διάρκεια της ερωτοτροπίας, έχουν περιγραφεί αναλυτικά για το είδος Diomedea exulans που διαβιεί στη νήσο Νότια Γεωργία. Τα θηλυκά ξεκινούν τις περισσότερες στιγμές επίδειξης, οι οποίες συνήθως ξεκινούν με μία σειρά χαιρετισμών. Ο πυρήνας της επίδειξης αποτελείται από γρήγορη ακολουθία κινήσεων κεφαλής, κροταλίσματα, τελετουργικές εμφανίσεις εκφωνήσεις και φωνητικής κλήσεις. Οι περισσότερες επιδείξεις λήγουν όταν το θηλυκό απομακρύνεται, αν και στο 25% των περιπτώσεων τα πουλιά κάθονται μαζί στη φωλιά του αρσενικού. Η βασική ακολουθία είναι κοινή και στα δύο φύλα, αν και υπάρχουν διαφορές στις αποκρίσεις στη συμπεριφορά του συντρόφου. Η συμπεριφορά της ερωτοτροπίας είναι πολύ παρόμοια με εκείνη που επιλέγεται για την αναπαραγωγή του αλμπατρός του Ινδικού Ωκεανού.
ZIS-155

Το ZIS-155, (ρωσικά: ЗИС-155‎), ήταν ένα αστικό λεωφορείο κατασκευασμένο από τον σοβιετικό κατασκευαστή Zavod imeni Stalina, ZIS για συντομία. Είναι πολύ παρόμοιο με τον προκάτοχό του ZIS-154, αλλά είναι τεχνικά νέο σχέδιο. Ήταν ένα από τα πιο διαδεδομένα αστικά λεωφορεία στη Σοβιετική Ένωση τη δεκαετία του 1950.

 Στα τέλη της δεκαετίας του 1940, η άδεια που είχε αποκτήσει η General Motors για την κατασκευή του ZIS-154 έληξε. Επιπλέον, το λεωφορείο αποδείχτηκε στην πράξη εντατικό σε συντήρηση και τεχνικά περίπλοκο. Για την αντιμετώπιση αυτών των προβλημάτων, τα Κεντρικά Καταστήματα Επισκευής Αυτοκινήτων στη Μόσχα (ZARM) κατασκεύασαν διάφορα πρωτότυπα ενός νέου αστικού λεωφορείου με βάση το αμάξωμα του ZIS-154 αλλά το πλαίσιο του φορτηγού ZIS-150. Δεδομένου ότι η ντίζελ-ηλεκτρική κίνηση του ZIS-154 δεν υιοθετήθηκε, αλλά εγκαταστάθηκε μόνο ένας συνηθισμένος βενζινοκινητήρας με χειροκίνητο κιβώτιο ταχυτήτων, ο σχεδιασμός θα μπορούσε να απλοποιηθεί σημαντικά. Αυτό φαίνεται επίσης από το γεγονός ότι το απόβαρο του ZIS-155 σε σύγκριση με το ZIS-154 αυξήθηκε κατά σχεδόν δύο τόνους λιγότερους.Η παραγωγή του λεωφορείου στη ZIS ξεκίνησε λίγο μετά την παρουσίαση των πρωτοτύπων, το 1949. Πολλά εξαρτήματα υιοθετήθηκαν από άλλα οχήματα, ειδικά τον προκάτοχο του και το φορτηγό ZIS-150. Από αυτό προέκυψε, για παράδειγμα, το σύστημα πέδησης και ο κινητήρας. Το σύστημα ψύξης, με κάποιες βελτιώσεις, προήλθε από το ZIS-154, όπως και βασικά το αμάξωμα. Ωστόσο, αυτό ήταν γύρω στο 1.25 μέτρα πιο κοντό από τον προκάτοχό του, καθιστώντας εύκολη τη διάκριση μεταξύ των δύο μοντέλων. Γι' αυτό οι οδηγοί έδωσαν στα λεωφορεία το παρατσούκλι "Kurze". Πάνω από 21,000 παραδείγματα έγιναν μέχρι το 1957. Το ZIS-155 αντικαταστάθηκε από το ZIL-158. Από το 1956 κατασκευάστηκαν διάφορες εκδόσεις με μικρές αλλαγές, για παράδειγμα ZIS-155A και ZIS-155M είναι η μετάβαση στον διάδοχο ZIL-158. Αν και ήταν βασισμένο σε σασί από φορτηγό, το ZIS-155 έφερε το τέλος λεωφορείων που ήταν απλά μετατροπές σε σώμα φορτηγού για την ZIS, αντικαθιστώντας επίσης τις μετατροπές λεωφορείου του ZIS-150. Κατά τη χρήση, τα λεωφορεία εξακολουθούσαν πάλι να απαιτούν πολύ μεγάλη συντήρηση σε σύγκριση με τα σημερινά οχήματα. Κάθε 8,000 χιλιόμετρα έπρεπε να γίνεται μια μεγάλη συντήρηση. Στην πράξη, λοιπόν, είχε καθιερωθεί ένα σύστημα συντήρησης. Ένα στα δέκα λεωφορεία ήταν πάντα σταθμευμένο για τεχνική εξυπηρέτηση ή επισκευή. Στη βιβλιογραφία υπάρχει περιστασιακή δήλωση ότι τα λεωφορεία ήταν εξοπλισμένα με κινητήρες ZIS-120, οι οποίοι χρησιμοποιήθηκαν επίσης στο φορτηγό ZIS-150. Μάλιστα, ο κινητήρας του λεωφορείου ονομαζόταν ZIS-124 και ως εκ τούτου αναγραφόταν ως ξεχωριστό μοντέλο. Ορισμένα σχετικά εξαρτήματα, όπως η λεκάνη λαδιού, άλλαξαν σε σύγκριση με την έκδοση φορτηγού για να μπορούν να χωρέσουν ο κινητήρας στο πίσω μέρος του αμαξώματος του λεωφορείου. Ωστόσο, τα δεδομένα απόδοσης παρέμειναν τα ίδια. https://web.archive.org/web/20131113012714/http://bartrans.net/bus-zis155.ru.shtml
Άννα της Ωβέρνης

Η Άννα της Ωβέρνης, (Γαλλική γλώσσα : Anne, 1358 - 22 Σεπτεμβρίου 1417) από τον Οίκο του Ωβέρν ήταν κόρη του κόμη του Ωβέρν, έγινε κόμισσα του Φορέζ (1400 - 1417 και με τον γάμο της με τον Λουδοβίκο Β΄ των Βουρβόνων έγινε δούκισσα του Μπουρμπόν. Ήταν κόρη του Μπερώντ Β΄ δελφίνου του Ωβέρν. Η μητέρα της απεβίωσε, όταν η Άννα ήταν 11 ετών και ο πατέρας της ξαναπαντρεύτηκε δύο ακόμη φορές, είχε πολλά μικρότερα ετεροθαλή αδέλφια από τον τρίτο γάμο του πατέρα της.

 Μνηστεύθηκε με τον εξάδελφό της Λουδοβίκο Β΄ στα 10 έτη της. Το συμβόλαιο γάμου υπογράφτηκε στην Μονμπριζόν (4 Ιουλίου 1368) και ο γάμος έγινε δύο έτη μετά, τον Ιανουάριο του 1370. Επειδή ήταν εξαδέλφια, χρειαζόταν ειδική άδεια από τον πάπα, ο οποίος την έδωσε (15 Σεπτεμβρίου 1370). Ο εκ μητρός θείος της Ιωάννης κόμης τού Φορέζ απεβίωσε άτεκνος (15 Μαίου 1372) και τον κληρονόμησε η Άννα σε ηλικία 14 ετών, είχαν πεθάνει όλα τα αδέλφια του και μόνο η μητέρα της είχε αφήσει ένα παιδί, την Άννα. Τότε η γιαγιά της Ιωάννα του Κλερμόν ανέλαβε την επιτροπεία, ώσπου η Άννα να ενηλικιωθεί, οπότε η Άννα ανέλαβε τη διακυβέρνηση μαζί με τον σύζυγο της Λουδοβίκο Β΄. Το 1400 απεβίωσε ο πατέρας της, αφήνοντάς της το δελφινάτο τού Ωβέρν, που η Άννα το κυβέρνησε για τα επόμενα 17 έτη, έκανε μια γιορτή για να τιμήσει την θετή της μητέρα Μαργαρίτα. Σε 10 χρόνια απεβίωσε και ο σύζυγος της Λουδοβίκος στην Μονλυσόν (1410), τον διαδέχθηκε ο μεγαλύτερος γιος τους Ιωάννης. Η Άννα κυβέρνησε το Δελφινάτο για άλλα 10 χρόνια μέχρι τον δικό της θάνατο στην Μουλέν (22 Σεπτεμβρίου 1417). Ο Ιωάννης Α΄ έλαβε το Φορέζ και ο γιος του Λουδοβίκος Α΄ κόμης του Μονπανσιέ έλαβε το Ωβέρν. Παντρεύτηκε τον Λουδοβίκο Β΄ δούκα του Μπουρμπόν και είχε τέκνα: Ιωάννης Α΄ του Μπουρμπόν 1381-1434, δούκας του Μπουρμπόν. Λουδοβίκος 1388-1404, κύριος του Μπωζέ, άτεκνος. Ισαβέλλα 1384-μετά το 1451, μοναχή. Dominique Laurent, « Anne Dauphine, duchesse de Bourbon, comtesse de Forez et dame de Beaujeu », in Forez et Bourbon. Les ducs de Bourbon, maitres du Forez aux XIVe et XVe siecles, Actes du colloque de Montbrison du 23 octobre 2010, sous la direction d'Olivier Troubat et Christophe Mathevot, Montbrison, La Diana, 2011. La Mure (1675/1860), Tome III, Preuves, 114 bis.
Κλειστό Γυμναστήριο Γλυφάδας

Το Κλειστό Γυμναστήριο Γλυφάδας είναι μέρος του Δημοτικού Αθλητικού Κέντρου (ΔΑΚ) Γλυφάδας - Μάκης Λιούγκας και βρίσκεται στη Γλυφάδα. Το γυμναστήριο έχει τη δυνατότητα να φιλοξενήσει 3.232 θεατές. Βρίσκεται στην οδό Φοίβης 14 & Ιωάννη Μέταξα σε απόσταση 150 μέτρων από τη Λεωφόρο Ποσειδώνος και η πρόσβαση εξυπηρετείται με γραμμές λεωφορείων και με το τραμ. Πήρε το όνομα του από το Ματθαίο Λιούγκα, ενός από τους ιδρυτές του ΑΝΟ Γλυφάδας, το 1940.

 Το κλειστό γυμναστήριο της Γλυφάδας κατασκευάστηκε το 1970 και έως το 1985 χρονιά που κατασκευάστηκε το Στάδιο Ειρήνης και Φιλίας υπήρξε το μεγαλύτερο κλειστό γυμναστήριο στην Αττική. Έχει αποτελέσει την έδρα της Εθνικής ομάδας καλαθοσφαίρισης. Εκεί έχουν διεξαχθεί 3 τελικοί κυπέλλου Ελλάδας στην καλαθοσφαίριση στους οποίους έχουν κατακτήσει τον τίτλο οι τρεις μεγάλοι σύλλογοι του ΠΟΚ. Το 1976 διεξήχθη ο πρώτος τελικός του Κυπέλλου καλαθοσφαίρισης ανδρών και ο Ολυμπιακός αναδείχθηκε κυπελλούχος με σκορ 81–69 επί της ΑΕΚ. Το 1981 στον 6ο τελικό του Κυπέλλου καλαθοσφαίρισης κυπελλούχος αναδείχθηκε η ΑΕΚ επικρατώντας του Ηρακλή με σκορ 84–78. Στον 8ο τελικό Κυπέλλου καλαθοσφαίρισης ο Παναθηναϊκός νίκησε 82-72 τον Ολυμπιακό στη Γλυφάδα και κατάκτησε το τρόπαιο. Από το 1992 έως το 1995 ήταν η έδρα της ομάδας καλαθοσφαίρισης του Παναθηναϊκού, ο οποίος μετά την απόκτηση του Νίκου Γκάλη μετακόμισε εκεί αναζητώντας μια μεγαλύτερη έδρα, καθώς το κλειστό της Λεωφόρου είχε περιορισμένες δυνατότητες. Με έδρα το κλειστό της Γλυφάδας ο Παναθηναϊκός αναδείχθηκε Κυπελλούχος Ελλάδας το 1993 και αγωνίστηκε 2 χρονιές στην Ευρωλίγκα (1993-94, 1994-95) τις οποίες αναδείχθηκε 3ος στην Ευρώπη. Το γήπεδο χρησιμοποιήθηκε για ένα χρόνο ως έδρα της ομάδας καλαθοσφαίρισης του Πανιωνίου. Την περίοδο 2001-02 υπήρξε η έδρα της ομάδας καλαθοσφαίρισης του Ολυμπιακού. stadia.gr - Κλειστό Γλυφάδας
Dogs (τραγούδι των Pink Floyd)

Dogs είναι ο τίτλος του δεύτερου κομματιού στο άλμπουμ Animals του βρετανικού Progressive rock συγκροτήματος Pink Floyd. Κυκλοφόρησε το 1977. Με διάρκεια 17 λεπτά και 5 δευτερόλεπτα, είναι το μεγαλύτερο σε διάρκεια κομμάτι του άλμπουμ. Ο τίτλος, όπως και γενικά όλο το άλμπουμ, λειτουργεί αλληγορικά και μεταφορικά. Η λέξη Dogs(σκυλιά) χρησιμοποιείται για να περιγράψει τους επιχειρηματίες, οι οποίοι είναι αποφασισμένοι να φτάσουν στον στόχο, που δεν είναι άλλος από το χρήμα και την δόξα, με κάθε κόστος.

 Το άλμπουμ ολόκληρο έχει ένα στόχο. Με τον δικό του τρόπο ο Γουότερς ήθελε να κατακρίνει τον καπιταλισμό, ένα σύστημα που διαλύει τις διαπροσωπικές σχέσεις, αλλοτριώνει τον χαρακτήρα των ανθρώπων. Το κομμάτι, είναι ένα στιχουργικό, αλλά και μουσικό έπος 17 λεπτών, που χωρίζεται σε διάφορα μέρη. Οι πρώτοι στίχοι θα μπορούσαν να θεωρηθούν σαν ένα μανιφέστο, για το πως να φτάσεις στην δόξα και το χρήμα. Όλα επιτρέπονται σε αυτόν τον κόσμο, αρκεί να επιτευχθεί ο στόχος. Πρέπει να βλέπεις την εύκολη λεία από μακριά και να χτυπάς με την πρώτη φορά χωρίς να το σκεφτείς καν. Πρέπει να σε εμπιστεύονται αυτοί που τους λες ψέματα, έτσι ώστε όταν σου δοθεί η ευκαιρία, να τους <<μαχαιρώσεις πισώπλατα>>. Στο τελευταίο μέρος, αφού περιγράφθηκαν οι αρχές των <<σκυλιών>>, καταλαβαίνει ο υποψήφιος ισχυρός, πως ίσως τα πράγματα ίσως δεν είναι τόσο ρόδινα όσο νομίζει. Νιώθει μπερδεμένος, και πως τον εκμεταλλεύονται. Εν γένει, το κομμάτι με συνυποδηλωτική λειτουργία της γλώσσας κατακρίνει τους ανθρώπους οι οποίοι προσπαθούν να κερδίσουν χρήμα, δόξα και εξουσία με κάθε κόστος. Όσο στιχουργικό έπος και αν είναι το κομμάτι, άλλο τόσο είναι μουσικά. Ξεκινάει με μια ακουστική κιθάρα και μια ασυνήθιστη σειρά συγχορδιών, Dminor9, Bb, A9sus4, και Bb7. ενώ σε σχεδόν όλο το κομμάτι κυριαρχεί το Synthesizer του Ρίτσαρντ Ράιτ, και τα κιθαριστικά σόλο του Γκίλμορ. https://www.rockrooster.gr/h-alhtheia-vrisketai-stoys-pink-floyd/ https://www.songfacts.com/facts/pink-floyd/dogs